HiTZ/EusExams huggingface dataset:
Osasun-zerbitzuetako estatutupeko langileen esparru-estatutuaren abenduaren 16ko 55/2003 Legeak lanaldi bereziaren araubidea jasotzen du 49. artikuluan. Lanaldi bereziarekin lotuta, hurrengo alderdi hauetatik zein bermatzera EZ dago derrigortuta zentro sanitarioa?
Lanaldi arruntaren eta lanaldi osagarriaren gehieneko iraupena gainditzeko baimenik ez emateagatik inork inolako kalterik ez jasatea.
Antzinatasun-printzipioa errespetatzea lanaldi bereziaren erregimena esleitzeko.
Lanaldi bereziko erregimenean diharduten langileen erregistro eguneratuak egotea.
Segurtasuna eta osasuna babesteko printzipio orokorrak errespetatzea.
Answer (0-based index): 1
Osasun-zerbitzuetako estatutupeko langileen eguneko lanaldiarekin eta atsedenaldiekin lotutako hurrengo baieztapen hauetatik, zein da zuzena?
Lanaldi arruntari dagokion lanaldia etenik gabeko 12 ordukoa izango da beti.
Lanaldi bat amaitu eta hurrengoa hasi bitartean, langileek etenik gabeko 8 orduko gutxieneko atsedenaldia izateko eskubidea dute.
Salbuespen gisa eta antolaketa- edo asistentzia-arrazoiengatik komenigarria bada, 24 ordura arteko lanaldi arruntak ezarri ahal izango dira.
Lanaldi bat amaitu eta hurrengoa hasi bitarteko etenik gabeko 12 orduko gutxieneko atsedenaldia txandakako lanaren kasuan bakarrik murriztu ahal izango da, baldin eta langileak taldez aldatzen badira eta talde baten lanaldiaren amaieratik beste taldearen lanaldiaren hasierara bitartean eguneko atsedenaldia hartzerik ez badute.
Answer (0-based index): 2
Osasun-zerbitzuetako estatutupeko langileen esparru-estatutuaren abenduaren 16ko 55/2003 Legeak ezartzen duenez:
Osasun-zerbitzuetako estatutupeko langileen kasuan bateraezina da eginkizun sanitarioak eta beste edozein eginkizun uztartzea.
Osasun-zerbitzuetako estatutupeko langileei funtzionario publikoei ezarritako bateraezintasunen araubide bera aplikatzen zaie.
Indarreko legeriak ezarritakoa aintzat hartuta, osasun-zerbitzuetako estatutupeko langileek eginkizun sanitarioak eta irakaskuntzakoak bateragarri egin ahal izango dituzte.
Langile sanitario lizentziadunen kasuan, berariazko osagarria uko egin ezinezkoa da.
Answer (0-based index): 2
Osasun-zerbitzuetako estatutupeko langileen esparru-estatutuaren abenduaren 16ko 55/2003 Legeak ezartzen duenez:
Gizarte Segurantzako araubide publiko baten eskutik erretiro-pentsioa jasotzea bateraezina da beste edozein ordainsari jasotzearekin.
Osasun-zerbitzuetako estatutupeko langileek, edozein kasutan eta inolako mugarik gabe, langile emeritu izateagatik dagozkien ordainsariak gehitu ahal izango dizkiote erretiro-pentsioari.
Langile emerituaren aitortza jasotzeak ez dakar berekin ordainsari ekonomikoak eskuratzeko eskubidea ere aitortzea.
Aurreko erantzun guztiak okerrak dira.
Answer (0-based index): 3
Osasun-zerbitzuetako estatutupeko langileen esparru-estatutuaren abenduaren 16ko 55/2003 Legeak asteko atsedenaren inguruan araututakoa aintzat hartuta, hurrengo baieztapen hauetatik, zein EZ da zuzena?
Langileek etenik gabeko gutxieneko atsedenaldi finko bat hartzeko eskubidea izango dute, batez beste astean 24 orduko iraupena izango duena.
Asteko atsedenaldia kalkulatzeko erreferentziako aldia hiru hilabetekoa izango da.
Asteko gutxieneko atseden denbora hartu ez bada hiru hilabeteko aldian, konpentsazio bat jasoko da txandakako atsedenaldien erregimenaren bidez.
Asteko atsedenaldia kalkulatzeko erreferentziako aldia bi hilabetekoa izango da.
Answer (0-based index): 1
Osasun-zerbitzuetako estatutupeko langileen esparru-estatutuaren abenduaren 16ko 55/2003 Legearen arabera:
Langileek ordaindutako oporrak hartzeko eskubidea izango dute eta oporraldiaren iraupena ez da inoiz 30 egun naturaletik beherakoa izango.
Osasun-zerbitzuetako estatutupeko langileek aukera izango dute oporraldiaren ordez konpentsazio ekonomiko bat jasotzea erabakitzeko.
Urteko oporraldia konpentsazio ekonomiko batekin ordeztu ahal izango da soilik, zentroen programa funtzionalaren bidez, baldin eta antolaketa-arrazoiengatik komenigarria bada.
Urtero, langileek ordaindutako oporrak hartzeko eskubidea izango dute eta oporraldiaren iraupena ez da inoiz 30 egun naturaletik beherakoa izango, edo zerbitzu-denboraren arabera proportzionalki dagokionetik beherakoa.
Answer (0-based index): 3
Osasun-zerbitzuetako estatutupeko langileak zer egoeratan izan daitezkeen aintzat hartuta, hurrengo baieztapen hauetatik, zein da zuzena?
Estatutupeko langile finkoen egoeren araubide orokorrak honako egoera hauek bakar-bakarrik aurreikusten ditu: zerbitzu aktiboa, zerbitzu bereziak eta borondatezko eszedentzia.
Zerbitzu berezietako egoeran dauden estatutupeko langile guztiek dute eskubidea denbora zenbatzeko, bai antzinatasun-ondoreetarako, bai jatorrizko plaza erreserbatzeko eta hirurtekoak jasotzeko.
Zerbitzu aktiboan dauden estatutupeko langileek beren izaerari dagozkion eskubide eta betebehar guztiak dituzte.
Estatutupeko langileen beste kategoria batean, funtzionario edo lan-kontratudun langile gisa, edozein administrazio publikotan lan egiten badute, sektore publikoan zerbitzuak emateagatik eszedentzia-egoera aitortuko zaie estatutupeko langileei.
Answer (0-based index): 2
Interes partikularragatik eszedentzia eskatu ahal izateko, osasun-zerbitzuetako estatutupeko langileen kasuan ezinbesteko baldintza da aurretik benetan egindako zerbitzuak izatea edozein administrazio publikotan. Zenbat denboran zehar zehazki?
Aurreko bost urteetan.
Aurreko lau urteetan.
Aurreko bi urteetan.
Aurreko hiru urteetan.
Answer (0-based index): 0
Zeintzuk dira osasun-zerbitzuetako estatutupeko langileen diziplina-araubidea gidatzen duten printzipioak?
Tipikotasuna, efikazia eta berehalakotasuna.
Tipikotasuna, proportzionaltasuna eta ekonomia prozesala.
Tipikotasuna, efikazia eta proportzionaltasuna.
Berehalakotasuna eta ekonomia prozesala.
Answer (0-based index): 2
Adierazi zuzena EZ den erantzuna. Ekainaren 26ko Euskadiko Antolamendu Sanitarioaren 8/1997 Legeak ezartzen duenez, euskal aginte publiko guztien lehentasunezko zeregina da, izan, jarduera sozioekonomikoko sektore bakoitzean osasuna sustatzea eta indartzea. Zer helbururekin?
Ondorio negatiboen intzidentzia sustatzea.
Bizitza-ohitura osasungarriei adore ematea.
Arrisku-faktoreak kentzea.
Ondorio negatiboen intzidentzia ezabatzea.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legeak ezartzen duenez, Euskal Administrazio Sanitarioari dagokio osasun publikoaren tutela orokorra garantizatzea. Zeren bidez?
Prebentzio-neurriak.
Osasunaren sustapena.
Prestazio sanitario indibidualak.
Aurreko erantzun guztiak zuzenak dira.
Answer (0-based index): 3
Zer ezartzen du ekainaren 26ko Euskadiko Antolamendu Sanitarioaren 8/1997 Legeak osasun-barrutiei dagokienez?
Euskadiko Autonomi Elkarteko lurralde guztia osasun-barrutitan zatitzen da, mugape geografiko bakoitzaren egoera sozioekonomikoaren arabera.
Osasun-barruti bakoitzean praktikan jarri ahal izango dira osasun publikoaren babes orokorrari eta esklusiboki lehen mailako atentzioari dagozkien funtsezko jarduketak.
Osasun-barruti bakoitzean garantizatuko da bai lehen mailako atentzioa behar bezala antolatzea bai hura atentzio espezializatuarekin koordinatzea.
a) eta c) erantzunak zuzenak dira.
Answer (0-based index): 2
Adierazi zuzena EZ den erantzuna. Euskadiko osasun Sistemaren antolakuntza eta funtzionamenduaren gaineko printzipio programatikoak dira:
Euskadiko Autonomi Elkarteak ziurtatzen dituen prestazio sanitarioen katalogoa diru publikoz finantzatzeko esparrua optimizatzea.
Baliabideak eta jarduketak lehentasunez osasuna sustatzera eta gaixotasunak prebenitzera orientatzea.
Banapen-printzipioari jarraituko zaio antolakuntzaren barne-garapena egiteko, esan nahi baita, sistemaren erregulazio eta finantzaketako zereginak zerbitzu sanitarioak ematetik bereiziko direla.
Profesional sanitarioek erantzukizuna eta partaidetza izatea, haien esku dauden baliabideen antolamendu-erabakiei eta gestioari dagokienez.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legeak aurreikusten du beharrezko informazio-sistemak sortzea, sistemako erantzukizun-maila ezberdinetan egokiro jardutea errazteko. Horretarako, osasunari buruzko datu pertsonalak bildu eta tratatu ahal izango dira, betiere honako baldintza hauek betetzen badira:
Beti jaso behar da ukituaren aldez aurreko adostasuna.
Ukitutako pertsonaren baimena izan ezean, jarduketa behar bezala baimenduta egon beharko da, eta informazioaren anonimatua garantizatzen duen aurretiko prozedura disoziatzailea burutu beharko da.
Ukituaren aldez aurreko idatzizko adostasuna izatea eta informazioaren anonimatua garantizatzea.
Nahikoa da jarduketa behar bezala baimenduta egotea.
Answer (0-based index): 1
Programa-kontratua, ekainaren 26ko Euskadiko Antolamendu Sanitarioaren 8/1997 Legearen ondorioetarako:
«Programa-kontratu» izeneko lanabes juridikoaren bidez antolatzen dira Eusko Jaurlaritzaren eta Osakidetza-Euskal osasun zerbitzua Ente Publikoko erakundeen artean zerbitzu sanitarioz hornitzeko egiten diren harremanak.
«Programa-kontratu» izeneko lanabes juridikoaren bidez zuzenean antolatzen dira osasun-alorrean eskumena duen sailaren eta Osakidetza-Euskal osasun zerbitzua Ente Publikoko erakundeen artean zerbitzu sanitarioz hornitzeko egiten diren harremanak, eta itun baten izaera juridikoa du.
«Programa-kontratu» izeneko lanabes juridikoaren bidez zuzenean antolatzen dira osasun-alorrean eskumena duen sailaren eta Osakidetza-Euskal osasun zerbitzua Ente Publikoko erakundeen artean zerbitzu sanitarioz hornitzeko egiten diren harremanak, eta hitzarmen berezi baten izaera juridikoa du.
Aurreko erantzun guztiak okerrak dira.
Answer (0-based index): 2
Hurrengo eduki hauetatik, zein EZ dago jasota ekainaren 26ko Euskadiko Antolamendu Sanitarioaren 8/1997 Legean araututako programa-kontratuan gutxienez zehaztuta geratu beharrekoen artean?
Zerbitzu sanitarioek bete beharreko eraginkortasun-baldintzak kuantitatiboki eta aldizka zehaztea.
Jardueraren bolumen osoaren estimazioa eta estalduraren barruan dauden kontingentzia sanitarioen aurreikuspena.
Kontrol eta auditoria sanitarioari buruzko baldintzak eta prozedura.
Alderdiek hitzarmenaren aplikazioaren ondorioz sor daitezkeen berrikuspen, egokitze eta gainerako intzidentziei dagokienez hartzen dituzten erantzukizun- mailak.
Answer (0-based index): 0
Nola eratzen da Osakidetza-Euskal osasun zerbitzua Ente Publikoa?
Nortasun juridiko propioa duen eta osasun-alorrean eskumendun den Administrazio Orokorreko sailari atxikitako ente publiko gisa.
Nortasun juridiko propioa duen zuzenbide pribatuko ente publiko gisa.
Nortasun juridiko propioa ematen zaion zuzenbide pribatuko ente publiko gisa.
Aurreko erantzun guztiak okerrak dira.
Answer (0-based index): 1
Osakidetza-Euskal osasun zerbitzuari buruzko hurrengo baieztapenetatik, zein da zuzena?
Osakidetza ekainaren 26ko Euskadiko Antolamendu Sanitarioaren 8/1997 Legeak eta Euskal Herriaren Autonomia Estatutuan xedatutakoak arautzen dute.
Osakidetzaren jarduera guztiak zuzenbide pribatuari lotuta daude.
Osakidetza zuzenbide publikoari lotuko zaio, bai zuzenean nahiz delegazioaren bidez emandako administrazio-ahalmenak erabiltzen dituenean.
Entearen menpe dauden erakundeak administrazio-organotzat hartuko dira.
Answer (0-based index): 2
Osakidetza-Euskal osasun zerbitzuko zuzendaritza-antolakuntzari buruzko hurrengo baieztapenetatik, zein EZ da zuzena?
Zuzendaritza-organoak bi dira: administrazio-kontseilua eta presidentea.
Zuzendaritza-organoak bi dira: administrazio-kontseilua eta presidentea; presidente- kargua lehendakariak beteko du.
Zuzendaritza-organoak bi dira: administrazio-kontseilua eta presidentea; presidente- kargua osasun-alorrean eskumendun den saileko sailburuak beteko du.
Administrazio-kontseilua hauek osatuko dute: presidenteak eta, gehienez ere, beste bost kidek, Euskadiko Autonomi Elkarteko Administrazioaren ordezkari direnak.
Answer (0-based index): 1
Osakidetza-Euskal osasun zerbitzuko administrazio-kontseilua honako hauek osatzen dute:
Presidenteak eta, gehienez ere, beste bost kidek, Euskadiko Autonomi Elkarteko Administrazioaren ordezkari direnak.
Presidenteak eta, gehienez ere, beste hiru kidek, Euskadiko Autonomi Elkarteko Administrazioaren ordezkari direnak.
Presidenteak eta beste bost kidek, osasun-alorrean eskumendun den saileko ordezkari direnak.
Presidenteak, osasun-alorrean eskumendun den saileko sailburuak eta beste hiru kidek, Euskadiko Autonomi Elkarteko Administrazioaren ordezkari direnak.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legeak ezartzen duenez:
Eusko Legebiltzarrari dagokio Euskadiko Osasun Plana onartzea.
Osasun-alorrean eskumena duen sailari dagokio sei hilez behin prestatu eta Legebiltzarrari bidaltzea txosten bat Euskadiko Osasun Planaren helburu eta xedapenen neurketarekin.
Osasun-alorrean eskumena duen sailari dagokio urtero-urtero prestatu eta Legebiltzarrari bidaltzea txosten bat Euskadiko Osasun Planaren helburu eta xedapenen neurketarekin.
a) eta c) erantzunak zuzenak dira.
Answer (0-based index): 2
Ekainaren 26ko Euskadiko Antolamendu Sanitarioaren 8/1997 Legearen ondorioetarako, Osakidetza-Euskal osasun zerbitzuko pertsonal-plantillak:
Presidenteak onartuko ditu, administrazio-kontseiluak proposatuta.
Egitura-izaerako lanpostuetan diharduen pertsonal guztia, nahiz antolakuntza zentralekoa nahiz zerbitzuak ematen dituzten Osakidetzaren menpeko erakundeetakoak izan.
Administrazio-kontseiluak urtero erabakiko du, Osasun Sailaren proposamenez, eta talde profesionalen arabera, plantillen pertsonalaren gehieneko kopurua zein izan behar den.
Osasun Sailak urtero erabakiko du, titulazio-taldeen arabera, plantillen pertsonalaren gehieneko kopurua zein izan behar den.
Answer (0-based index): 1
Noren eskumena da Euskadiko sistema sanitarioaren zuzendaritza, planifikazioa eta programazioa?
Eusko Jaurlaritzarena.
Osakidetza-Euskal osasun zerbitzua Ente Publikoko presidentearena, administrazio- kontseiluak proposatuta.
Eusko Legebiltzarrarena.
Osasun-alorrean eskumena duen sailarena.
Answer (0-based index): 0
Euskadiko Autonomi Elkartearen lurralde-esparruan, nori dagokio ekainaren 26ko Euskadiko Antolamendu Sanitarioaren 8/1997 Legean eta gainerako legeria sanitarioan aurreikusitakoa betetzen den ala ez ziurtatzeko beharrezkoak diren ikuskapenak egitea?
Eusko Jaurlaritzako Lan eta Enplegu Sailari atxikitako Euskadiko Autonomi Elkarteko Lan Ikuskaritzari.
Kasu guztietan, Euskadiko Autonomi Elkarteko toki-korporazioei.
Osasun-alorrean eskumena duen Sailari.
Osasun-alorreko ikuskaritza ez da Euskadiko Autonomi Elkarteko eskumena.
Answer (0-based index): 2
Ekainaren 26ko Euskadiko Antolamendu Sanitarioaren 8/1997 Legearen arabera, heltzeko hautapen-prozeduretan barne-sustapenaren mekanismoa ezarriko da. Bada, mekanismo horren bidez, eskainitako destinoen ehuneko jakin batera arte bete dezake titulazio- edo lanbide-talde desberdinetako pertsonalak, baldin eta interesdunak pertsonal finko badira eta kasu bakoitzean eskatutako baldintzak betetzen badituzte.  Zein da zehazki ehuneko hori?
% 50.
% 40.
% 60.
% 30.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legearen arabera, hurrengo irizpide hauetatik, zein EZ da arau-hausteak arin, larri edo oso larri gisa sailkatzeko irizpideetako bat?
Eskatutako kalte-ordainaren zenbatekoa.
Osasun-arriskuak.
Intentzionalitate-gradua.
Sortutako osasun- eta gizarte-aldaketaren larritasuna.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legeak zigorren arloan ezartzen duena aintzat hartuta, hurrengo baieztapenetatik, zein da zuzena?
Arau-hausteak diruzko zigorrarekin edo zigor ekonomikoarekin baino ez dira zehatuko.
Arau-hauste oso larriak direnean, Eusko Jaurlaritzak erabaki dezake establezimendu, instalazio edo zerbitzua aldi baterako ixtea, gehienez ere hiru urteko eperako.
Jarri beharreko isunaren kalterik gabe, zenbait kasutan, kasuan kasuko jarritako zigor ekonomikoari, lortutako onura ez-zilegiaren zenbatekoaren hirukoitzeraino gehituko zaio.
Arau-hauste oso larriak direnean, Eusko Jaurlaritzak erabaki dezake establezimendu, instalazio edo zerbitzua aldi baterako ixtea, gehienez ere hiru urteko eperako.
Answer (0-based index): 1
Ekainaren 26ko Euskadiko Antolamendu Sanitarioaren 8/1997 Legearen arabera, ente publikoko erakundeek egingo dute zerbitzu sanitarioen horniketa, Osakidetza- Euskal osasun zerbitzuari atxikitako baliabideekin. Bada, erakundeok:
Ekonomia-finantzetako eta gestioko autonomiaren printzipioaren arabera jardungo dute.
Titulartasun publikoko eta nortasun juridiko propioko erakunde gisa eratuko dira.
Titulartasun publikoko eta nortasun juridiko propioko erakunde gisa sortuko dira, lege bidez.
Osakidetza-Euskal osasun zerbitzua Ente Publikoaren menpe daude aurrekontuen arloan, beren jarduera gauzatzeko.
Answer (0-based index): 0
Osakidetza-Euskal osasun zerbitzua Ente Publikoko zuzendaritza-karguei buruzko hurrengo baieztapenetatik, zein EZ da zuzena?
Zuzendaritza-pertsonala langileak Administrazio Publikoarekin aurretiko lotura duten pertsonen artetik izendatu behar da.
Zuzendaritza-pertsonala izango da behin-behineko gerentzia- edo zuzendaritza- lanak Osakidetza-Euskal osasun zerbitzua Ente Publikoko edozein gestio-egituretan egiten dituena, baldin eta lanok pertsonal estatutario finkoari erreserbatu ez bazaizkio.
Aplikatzekoa den ordainketa-araubidea Administrazio-kontseiluak ezartzen duena izango da.
Zuzendaritzako langileak izendapen eta kargugabetze librekoak dira.
Answer (0-based index): 0
Ekainaren 26ko Euskadiko Antolamendu Sanitarioaren 8/1997 Legeak ezarritako araubide estatutarioa aplikatuko zaion pertsonalari buruzko hurrengo baieztapenetatik, zein da zuzena?
Estatutu-lotura hori lortzeko, ondoko bi baldintzak bete behar dira: dagokion hautapen-prozedura gainditzea eta agintari eskumendunak emandako izendapena.
Estatutu-lotura lortzeko hautapen-prozedurak gordeko dituen printzipioak berdintasuna, merezimendua eta gaitasuna dira esklusiboki.
Erregimen juridiko horri lotutako pertsonala sailkatzeko lanabesak hauek dira: titulazio-taldea, talde profesionala, kategoria eta betetzen ari den lanpostu funtzionala.
Titulazio-taldean sailkatzeko oinarriak hauek dira: gaitasun profesionalak talde batean batzea eta ematen den prestazioko zereginen eduki espezifikoa.
Answer (0-based index): 2
Ekainaren 26ko Euskadiko Antolamendu Sanitarioaren 8/1997 Legearen arabera, zer EZ da arau-hauste arintzat hartzen?
Identifikazio faltsua edo egiazkotasun-printzipioaren kontrakoa, osasuneko profesionalek beren jarduera profesionalean eta herritarrenganako asistentzia- harremanetan aritzekoan dituzten merezimenduei, esperientziari eta ezgaitasun teknikoei dagokienez.
Ikuskapen-lanari oztopoak ipintzea, lan hori nahastu edo atzeratuko duen egiteren zein omisioren baten bidez.
Arau-hauste oso larritzat jotako portaerak arduragabekeriaren ondorioz egitea, sortutako osasun-arrisku edo -aldaketa entitate eskasekoa denean.
Arduragabekeria hutsez arautegi sanitarioan ezarritako baldintzak, betebeharrak eta debekuak ez betetzea.
Answer (0-based index): 2
Ekainaren 26ko Euskadiko Antolamendu Sanitarioaren 8/1997 Legean jasotzen den bezala:
Lege honek kalifikatutako arau-hauste arinek urtebetera preskribatuko dute.
Lege honek kalifikatutako arau-hauste arinek bi urtera preskribatuko dute.
Lege honek kalifikatutako arau-hauste larriek hiru urtera preskribatuko dute.
Lege honek kalifikatutako arau-hauste larriek lau urtera preskribatuko dute.
Answer (0-based index): 0
Osakidetza Ente Publikoko lehendakaria honako hau izango da:
Euskal Autonomia Erkidegoko lehendakaria.
Entea kokatuta dagoen lurralde historikoko ahaldun nagusia.
Lehendakaria, Osasun sailburua, eta ohorezko lehendakaria, Euskal Autonomia Erkidegoko lehendakaria.
Osasun sailburua.
Answer (0-based index): 3
Nori dagokio ente publikoko antolakunde nagusiko ataleko zuzendariak izendatzea eta kargutik kentzea?
Enteko Administrazio Kontseiluari.
Enteko Zuzendaritza Nagusiari.
Enteko Lehendakaritzari.
Aurreko bakar bati ere ez.
Answer (0-based index): 0
Osakidetzako lehendakariak honako eginkizun hauek izango ditu (adierazi erantzun OKERRA):
Ente Publikoaren eta Administrazio Kontseiluaren ordezkaritza eramatea, entearen menpeko erakundeetako zuzendariei dagokienaren kaltetan joan gabe.
Ente Publikoko eragiketak berraztertzea, eta egokitzat jotako txostenak Administrazio Kontseiluari aurkeztea.
Enteak egiten dituen jarduerak eta izaera pribatuko zentro sanitarioek, bai eta beste autonomia-erkidego batzuek edo Estatuko Administrazio Zentralak ere, egindakoak behar bezala koordinatuta daudela ziurtatzea.
Ente Publikoaren eskubideak eta interesak babestearren, edozein ekintza, salbuespen edo auzibide zein administrazio-errekurtso izapidatzea, ente publikoko erakundeei atxikitako ahalmenak erabiltzearekin zuzenean loturiko ekintza arruntei kalte egin gabe.
Answer (0-based index): 2
Kontseiluan, ente publikoko lehendakariaz gain:
Autonomia Erkidegoko Administrazioko bost ordezkari egongo dira. Ordezkari horiek Jaurlaritzak izendatuko ditu, bat Ogasun eta Herri Administrazio sailburuaren proposamenez, beste bat Gizarte Ongizateko sailburuaren proposamenez, eta gainerako hirurak Osasun sailburuaren proposamenez.
Autonomia Erkidegoko Administrazioko bost ordezkari egongo dira. Ordezkari horiek Jaurlaritzak izendatuko ditu, bat Ogasun eta Herri Administrazio sailburuaren proposamenez, beste bat Lehendakaritzako sailburuaren proposamenez, eta gainerako hirurak Osasun sailburuaren proposamenez.
Autonomia Erkidegoko Administrazioko bost ordezkari egongo dira. Ordezkari horiek Jaurlaritzak izendatuko ditu, bi Ogasun eta Herri Administrazio sailburuaren proposamenez, eta gainerako hirurak Osasun sailburuaren proposamenez.
Aurreko guztiak okerrak dira.
Answer (0-based index): 2
Nori dagokio Osakidetza Ente Publikoaren irizpideak eta ekiteko ildoak onartzeko eginkizuna?
Enteko Administrazio Kontseiluari.
Enteko Zuzendaritza Nagusiari.
Enteko Lehendakaritzari.
Aurreko bakar bati ere ez.
Answer (0-based index): 0
Osakidetza Ente Publikoaren Plan Estrategikoaren proposamena:
Enteko Zuzendaritza Nagusiak egingo du.
Enteko Lehendakaritzak onartuko du.
Enteko Administrazio Kontseiluaren txostena beharko du.
Aurreko guztiak zuzenak dira.
Answer (0-based index): 0
Zer dagokio Osakidetza Ente Publikoko Administrazio Kontseiluari (adierazi erantzun OKERRA):
Ente publikoaren aurrekontuen eta finantzen aurretiazko egoera-orrien proposamena onartzea.
Ente publikoaren Plan Estrategikoa onartzea.
Ente publikoaren ordezkaritza eramatea.
Ente publikoaren eta bere erakunde guztien irizpideak eta ekiteko ildoak onartzea.
Answer (0-based index): 2
Nori dagokio Osakidetza Ente Publikoko zerbitzu-erakundeetako zuzendari- kudeatzaileak izendatzeko eta kargutik kentzeko eginkizuna?
Enteko Zuzendaritza Nagusiari.
Enteko Lehendakaritzari.
Enteko Administrazio Kontseiluari.
Aurrekoetako bakar bati ere ez.
Answer (0-based index): 0
Nori dagokio Osakidetza Ente Publikoko bileretan deialdiak egitea, mahaiburu izatea, saioak bertan behera utzi eta amaitzea; Administrazio Kontseiluaren eztabaidak bideratzea eta, berdinketa gertatuz gero, boto ebazlea ematea?
Zuzendaritza Nagusiari.
Lehendakaritzari.
Administrazio Kontseiluko kiderik zaharrenari.
Aurrekoetako bakar bati ere ez.
Answer (0-based index): 1
Osakidetza Ente Publikoaren Estatutuak ezartzen dituen azaroaren 11ko 255/1997 Dekretuaren arabera, bere eginkizunak garatzeko, Osakidetza Ente Publikoko Zuzendaritza Nagusiak talde baten laguntza izango du. Honako hauek osatuko dute talde hori:
Bi ataleko zuzendarik.
Hiru ataleko zuzendarik.
Lau ataleko zuzendarik.
Arauak ez du ataleko zuzendarien kopuru zehatzik ezartzen.
Answer (0-based index): 1
Nori dagokio Osakidetza Ente Publikoko Administrazio Kontseiluaren akordioak betearazteko eta behar diren proposamenak, txostenak, azterlanak eta analisiak egiteko eginkizuna?
Enteko Zuzendaritza Nagusiari.
Enteko Lehendakaritzari.
Enteko ataleko zuzendariei.
Aurrekoetako bakar bati ere ez.
Answer (0-based index): 0